CELEX: 32007R0588
Language: lt
Date: 2007-05-30 00:00:00
Title: 2007 m. gegužės 30 d. Komisijos reglamentas (EB) Nr. 588/2007, iš dalies keičiantis Reglamentą (EB) Nr. 2659/94 dėl išsamių privataus saugojimo pagalbos skyrimo už Grana padano, Parmigiano-Reggiano ir Provolone sūrius taisyklių

31.5.2007   
            
            
               LT
            
            
               Europos Sąjungos oficialusis leidinys
            
            
               L 139/16
            
         
      KOMISIJOS REGLAMENTAS (EB) Nr. 588/2007
   2007 m. gegužės 30 d.
   iš dalies keičiantis Reglamentą (EB) Nr. 2659/94 dėl išsamių privataus saugojimo pagalbos skyrimo už Grana padano, Parmigiano-Reggiano ir Provolone sūrius taisyklių
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 straipsnio b dalį,
   kadangi:
   
               (1)
            
            
               Komisijos reglamento (EB) Nr. 2659/94 (2) 6 straipsnio 1 dalyje nustatytas pagalbos Grana padano, Parmigiano-Reggiano ir Provolone sūriams privačiai saugoti dydis. Dėl turimų finansinių išteklių nustatant visą pagalbos dydį reikia atsižvelgti į sandėliavimo sąnaudų bei numatomus rinkos kainų pokyčius. Tačiau neatrodo tikslinga diferencijuoti pagalbos dalį.
            
         
               (2)
            
            
               Todėl reikėtų atitinkamai iš dalies pakeisti Reglamentą (EB) Nr. 2659/94.
            
         
               (3)
            
            
               Šiame reglamente numatytos priemonės atitinka Pieno ir pieno produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2659/94 6 straipsnio 1 dalis pakeičiama taip:
   
      „1.   Sūriams privačiai saugoti skiriama tokio dydžio pagalba:
      
                  —
               
               
                  0,48 EUR/t už vieną Grana padano saugojimo dieną;
               
            
                  —
               
               
                  0,56 EUR/t už vieną Parmigiano-Reggiano saugojimo dieną:
               
            
                  —
               
               
                  0,40 EUR/t už vieną Provolone saugojimo dieną.“
               
            
   2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gegužės 30 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 160, 1999 6 26, p. 48. Reglamentas su paskutiniais pakeitimais, padarytais reglamentu (EB) Nr. 1913/2005 (OL L 307, 2005 11 25, p. 2).
   
      (2)  OL L 284, 1994 11 1, p. 26. Reglamentas su paskutiniais pakeitimais, padarytais Reglamentu (EB) Nr. 735/2006 (OL L 129, 2006 5 17, p. 9).